|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 29.augustā** |  **Nr. GND/2024/495** |
|  |  **(protokols Nr.16; 53.p)** |

**Par aizņēmumu investīciju projektam “Lejasciema pamatskolas ēkas atjaunošana un energoefektivitātes paaugstināšana”**

Investīciju projekts “Lejasciema pamatskolas ēkas atjaunošana un energoefektivitātes paaugstināšana” atbilst Gulbenes novada pašvaldības attīstības programmas 2018.-2024.gadam investīciju plāna 2022.-2024.gadam Ilgtermiņa prioritātes IP1. Cilvēkresursu attīstība (RVC) projektam Nr.6.

Investīciju projekts “Lejasciema pamatskolas ēkas atjaunošana un energoefektivitātes paaugstināšana” atbilst Ministra kabineta 2022.gada 8.novembra noteikumu Nr. 709 “Eiropas Savienības Atveseļošanas un noturības mehānisma plāna reformu un investīciju virziena 1.2. “Energoefektivitātes uzlabošana” 1.2.1.3.i. investīcijas “Pašvaldību ēku un infrastruktūras uzlabošana, veicinot pāreju uz atjaunojamo energoresursu tehnoloģiju izmantošanu un uzlabojot energoefektivitāti” īstenošanas noteikumiem.

Projekta mērķis - primārās enerģijas patēriņa samazināšana Lejasciema pamatskolas ēkā, sekmējot energoefektivitātes paaugstināšanu ēkā, pašvaldības izdevumu samazināšanos par energoapgādi un veicot ieguldījumus pašvaldības infrastruktūrā atbilstoši pašvaldības attīstības programmā noteiktajām prioritātēm.

2023.gada 21.decembrī tika noslēgta vienošanās ar Centrālo finanšu un līgumu aģentūru par Eiropas Savienības Atveseļošanās fonda projekta ieviešanu ( Projekta Nr. 1.2.1.3.i.0/1/23/A/CFLA/039), apstiprinot projekta kopējos izdevumus **972 111,58 EUR** (deviņi simti septiņdesmit divi tūkstoši viens simts vienpadsmit *euro* piecdesmit astoņi centi), no tiem Atveseļošanās fonda finansējums 803 398,00 EUR, bet pašvaldības finansējums sastāda 168 713,58 EUR apmēru.

2024.gada 11.martā Gulbenes novada pašvaldība noslēdza iepirkuma līgumu Nr. GNP 2023/85/ERAF ar SIA “Solart būve” par Lejasciema pamatskolas ēkas atjaunošanu un energoefektivitātes paaugstināšanu, veicot ēkas energoefektivitātes paaugstināšanas pasākumus un ēkas telpu atjaunošanu ar līgumcenu **1 386 867,38 EUR** (viens miljons trīs simti astoņdesmit seši tūkstoši astoņi simti sešdesmit septiņi *euro* trīsdesmit astoņi centi)ar PVN, no kuras 965 925,67 EUR attiecas uz investīciju projektu “Lejasciema pamatskolas ēkas atjaunošana un energoefektivitātes paaugstināšana”.

2024.gada 12.martā Gulbenes novada pašvaldība noslēdza iepirkuma līgumu Nr. GNP 2023/105/ERAF ar Sabiedrību ar ierobežotu atbildību “Warss+” par būvuzraudzību Lejasciema pamatskolas ēkas atjaunošanai un energoefektivitātes paaugstināšanai, ar līgumcenu **9 665,48 EUR** ( deviņi tūkstoši seši simti sešdesmit pieci *euro* četrdesmit astoņi centi)ar PVN, no kuras 6 185,91 EUR attiecas uz investīciju projektu “Lejasciema pamatskolas ēkas atjaunošana un energoefektivitātes paaugstināšana”.

Lai efektivizētu 2024.gada un 2025.gada pašvaldības budžeta līdzekļu izlietojumu, Gulbenes novada Centrālās pārvaldes Finanšu nodaļa konstatē, ka investīciju projekta “Lejasciema pamatskolas ēkas atjaunošana un energoefektivitātes paaugstināšana” energoefektivitātes paaugstināšanas darbu pašvaldības finansējuma daļai 168 713,58 EUR apmērā un Atveseļošanās fonda finansējuma 40% priekšfinansēšanas daļai 321 359,20 EUR apmērā, nepieciešams ņemt aizņēmumu Valsts kasē, kas sastāda **490 072,78 EUR** (četri simti deviņdesmit tūkstoši septiņdesmit divi *euro* septiņdesmit astoņi centi) apmēru.

Investīciju projekts “Lejasciema pamatskolas ēkas atjaunošana un energoefektivitātes paaugstināšana” atbilst likuma “Par valsts budžetu 2024.gadam un budžeta ietvaru 2024., 2025. un 2026.gadam” 36.panta otrās daļas 2.punktā noteiktajiem kritērijiem par iespēju saņemt valsts budžeta aizdevumu Eiropas Atveseļošanas fonda finansēto projektu īstenošanai ar aizņēmuma apmēru, kas ne vairāk kā par 10 procentiem pārsniedz projekta Eiropas Atveseļošanas fonda finansējuma kopsummu, un pievienotās vērtības nodokļa izmaksām.

 Gulbenes novada pašvaldība valsts budžeta aizņēmumu, projektam “Lejasciema pamatskolas ēkas atjaunošana un energoefektivitātes paaugstināšana”, apgūs 2024.gadā un 2025.gadā. Investīciju projekta “Lejasciema pamatskolas ēkas atjaunošana un energoefektivitātes paaugstināšana” valsts budžeta aizņēmums 2024.gadā sastādīs 390 000,00 EUR (trīs simti deviņdesmit tūkstoši septiņdesmit divi *euro* nulle centi), bet 2025.gadā 100 072,78 EUR (viens simts tūkstotis septiņdesmit divi *euro* septiņdesmit astoņi centi) apmēru.

Projektu paredzēts īstenot līdz 2025.gada 31.decembrim.

Gulbenes novada pašvaldības tiesības ņemt aizņēmumu nosaka likuma “Par pašvaldību budžetiem” 22.panta pirmā daļa, kas nosaka, ka pašvaldība, pamatojoties uz domes lēmumu, var ņemt īstermiņa un ilgtermiņa aizņēmums un uzņemties ilgtermiņa saistības. Pašvaldības domes lēmumā, ar kuru pašvaldība uzņemas ilgtermiņa saistības, paredzami arī šādu saistību izpildes finansējuma avoti. Ilgtermiņa aizņēmumi šā likuma izpratnē ir aizņēmumi, kuru atmaksas periods pārsniedz viena saimnieciskā gada ietvarus.

Ievērojot minēto un ņemot vērā faktu, ka pašvaldībai nepieciešams finansējums investīciju projekta “Lejasciema pamatskolas energoefektivitātes paaugstināšana” energoefektivitātes paaugstināšanas darbupašvaldības daļas finansēšanai, kā arī Atveseļošanās fonda finansējuma 40% priekšfinansēšanas daļai, pamatojoties uz Likuma par budžeta un finanšu vadību 41.panta piekto daļu, kas nosaka pašvaldībai ir tiesības ņemt aizņēmumus un sniegt galvojumus tikai gadskārtējā valsts budžeta likumā paredzētajos kopējo palielinājuma apjomos, likuma „Par pašvaldību budžetiem” 22.pantu, kas paredz pašvaldības tiesības ņemt aizņēmumus, 22.1 pantu, kas nosaka, ka pašvaldības ņem aizņēmumus, noslēdzot aizņēmuma līgumu ar Valsts kasi, “Pašvaldību likuma” 10.panta pirmās daļas 21.punktu, kurš nosaka, ka dome ir tiesīga izlemt ikvienu pašvaldības kompetences jautājumu un pieņemt lēmumus citos ārējos normatīvajos aktos paredzētajos gadījumos, kā arī ņemot vērā Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. Investīciju projekta **“**Lejasciema pamatskolas ēkas atjaunošana un energoefektivitātes paaugstināšana**”** īstenošanai, kas atbilst pašvaldības apstiprinātajai attīstības programmai “Gulbenes novada attīstības programma 2018. – 2024.gadam” un nodrošina lietderīgu investīciju īstenošanu pašvaldības autonomo funkciju, organizēt iedzīvotājiem siltumapgādes pakalpojumu un gādāt par iedzīvotāju izglītību, tostarp nodrošināt iespēju iegūt obligāto izglītību, izpildei, ņemt ilgtermiņa aizņēmumu **490 072,78 EUR** (četri simti deviņdesmit tūkstoši septiņdesmit divi *euro* septiņdesmit astoņi centi) apmērā no Valsts kases ar tās noteikto procentu likmi uz 10 gadiem ar atlikto pamatsummas maksājumu līdz 2026.gada jūnijam. Aizņēmuma atmaksu garantēt ar Gulbenes novada pašvaldības budžetu. Aizņēmumu izņemt 2024.gadā un 2025.gadā.

2. UZDOT Gulbenes novada domes Finanšu nodaļas finanšu ekonomistei A. Zagorskai nodrošināt dokumentu sagatavošanu un iesniegšanu Finanšu ministrijas Pašvaldību aizņēmumu un galvojumu kontroles un pārraudzības padomei.

3. PILNVAROT Gulbenes novada domes priekšsēdētāju parakstīt aizdevuma līgumu.

Gulbenes novada pašvaldības domes priekšsēdētājs A. Caunītis